CELEX: 32007R1304
Language: el
Date: 2007-11-07 00:00:00
Title: Κανονισμός (ΕΚ) αριθ. 1304/2007 της Επιτροπής, της 7ης Νοεμβρίου 2007 , για την τροποποίηση της οδηγίας 95/64/ΕΚ του Συμβουλίου, του κανονισμού (ΕΚ) αριθ. 1172/98 του Συμβουλίου, των κανονισμών (ΕΚ) αριθ. 91/2003 και (ΕΚ) αριθ. 1365/2006 του Ευρωπαϊκού Κοινοβουλίου και του Συμβουλίου όσον αφορά την καθιέρωση της NST 2007 ως ενιαίας ονοματολογίας για εμπορεύματα που μεταφέρονται με ορισμένους τρόπους μεταφοράς

8.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 290/14
            
         
      ΚΑΝΟΝΙΣΜΌΣ (ΕΚ) αριθ. 1304/2007 ΤΗΣ ΕΠΙΤΡΟΠΉΣ
   
   της 7ης Νοεμβρίου 2007
   για την τροποποίηση της οδηγίας 95/64/ΕΚ του Συμβουλίου, του κανονισμού (ΕΚ) αριθ. 1172/98 του Συμβουλίου, των κανονισμών (ΕΚ) αριθ. 91/2003 και (ΕΚ) αριθ. 1365/2006 του Ευρωπαϊκού Κοινοβουλίου και του Συμβουλίου όσον αφορά την καθιέρωση της NST 2007 ως ενιαίας ονοματολογίας για εμπορεύματα που μεταφέρονται με ορισμένους τρόπους μεταφοράς
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 95/64/ΕΚ του Συμβουλίου, της 8ης Δεκεμβρίου 1995, σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών (1), και ιδίως το άρθρο 12,
   τον κανονισμό (ΕΚ) αριθ. 1172/98 του Συμβουλίου, της 25ης Μαΐου 1998, σχετικά με τις στατιστικές καταγραφές των οδικών μεταφορών εμπορευμάτων (2), και ιδίως το άρθρο 3 παράγραφος 4,
   τον κανονισμό (ΕΚ) αριθ. 91/2003 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2002, για τις στατιστικές σχετικά με τις σιδηροδρομικές μεταφορές (3), και ιδίως το άρθρο 4 παράγραφος 5,
   τον κανονισμό (ΕΚ) αριθ. 1365/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για τις στατιστικές σχετικά με μεταφορές εμπορευμάτων μέσω εσωτερικών πλωτών οδών (4), και ιδίως το άρθρο 9,
   Εκτιμώντας τα ακόλουθα:
   
               (1)
            
            
               Σύμφωνα με την οδηγία 95/64/ΕΚ, τον κανονισμό (ΕΚ) αριθ. 1172/98 και τον κανονισμό (ΕΚ) αριθ. 91/2003, η τυποποιημένη ονοματολογία εμπορευμάτων για τις στατιστικές μεταφορών (NST/R) πρέπει να χρησιμοποιείται για την κατάταξη μεταφερόμενων εμπορευμάτων στις στατιστικές θαλάσσιων μεταφορών, στις στατιστικές οδικών μεταφορών και στις στατιστικές σιδηροδρομικών μεταφορών αντίστοιχα.
            
         
               (2)
            
            
               Σύμφωνα με τον κανονισμό (ΕΚ) αριθ. 1365/2006, είτε η NST/R είτε η NST 2000 αναθ. 2 πρέπει να χρησιμοποιείται για την κατάταξη μεταφερόμενων εμπορευμάτων στις στατιστικές μεταφορών εμπορευμάτων μέσω εσωτερικών πλωτών οδών.
            
         
               (3)
            
            
               Τον Ιούνιο του 2007, μια νέα αναθεώρηση της NST 2000 (NST 2007) εγκρίθηκε από την Οικονομική Επιτροπή των Ηνωμένων Εθνών για την Ευρώπη (UNECE) για λόγους συνέπειας με την αναθεωρημένη NACE (Στατιστική Ονοματολογία των Οικονομικών Δραστηριοτήτων στην Ευρωπαϊκή Κοινότητα).
            
         
               (4)
            
            
               Για να παρασχεθεί συγκρίσιμη στατιστική κάλυψη των εμπορευμάτων που μεταφέρονται με όλους τους σχετικούς τρόπους μεταφοράς, είναι απαραίτητο να καθιερωθεί η NST 2007 ως ενιαία ονοματολογία για εμπορεύματα που μεταφέρονται με όλους τους σχετικούς τρόπους μεταφοράς: αυτό πρέπει να ισχύει τόσο για τα κράτη μέλη όταν συλλέγουν εθνικά δεδομένα όσο και για την Επιτροπή όταν διαδίδει στατιστικά στοιχεία σχετικά με μεταφερόμενα εμπορεύματα.
            
         
               (5)
            
            
               Για το λόγο αυτό, θα πρέπει να τροποποιηθούν αναλόγως η οδηγία 95/64/ΕΚ, ο κανονισμός (ΕΚ) αριθ. 1172/98, ο κανονισμός (ΕΚ) αριθ. 91/2003 και ο κανονισμός (ΕΚ) αριθ. 1365/2006.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικού προγράμματος, η οποία συστάθηκε με την απόφαση 89/382/ΕΟΚ/Ευρατόμ του Συμβουλίου (5),
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση της οδηγίας 95/64/ΕΚ
   Το παράρτημα ΙΙΙ της οδηγίας 95/64/ΕΚ αντικαθίσταται από το κείμενο που περιέχεται στο παράρτημα του παρόντος κανονισμού.
   Άρθρο 2
   Τροποποίηση του κανονισμού (ΕΚ) αριθ. 1172/98
   Το παράρτημα Δ του κανονισμού (ΕΚ) αριθ. 1172/98 αντικαθίσταται από το κείμενο που περιέχεται στο παράρτημα του παρόντος κανονισμού.
   Άρθρο 3
   Τροποποίηση του κανονισμού (ΕΚ) αριθ. 91/2003
   Το παράρτημα Ι του κανονισμού (ΕΚ) αριθ. 91/2003 αντικαθίσταται από το κείμενο που περιέχεται στο παράρτημα του παρόντος κανονισμού.
   Άρθρο 4
   Τροποποίηση του κανονισμού (ΕΚ) αριθ. 1365/2006
   Το παράρτημα ΣΤ του κανονισμού (ΕΚ) αριθ. 1365/2006 αντικαθίσταται από το κείμενο που περιέχεται στο παράρτημα του παρόντος κανονισμού.
   Άρθρο 5
   Επίπεδο λεπτομερειών των κοινοτικών στατιστικών
   Το πρώτο επίπεδο της κατάταξης NST 2007 (20 κλάδοι) χρησιμοποιείται για την κατάταξη του τύπου εμπορευμάτων.
   Άρθρο 6
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από το έτος αναφοράς 2008 και καλύπτει τα δεδομένα του 2008.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Νοεμβρίου 2007.
      
         
            Για την Επιτροπή
         
         Joaquín ALMUNIA
         
         
            Μέλος της Επιτροπής
         
      
   
   
      (1)  ΕΕ L 320 της 30.12.1995, σ. 25. Οδηγία όπως τροποποιήθηκε τελευταία με την απόφαση 2005/366/ΕΚ της Επιτροπής (ΕΕ L 123 της 17.5.2005, σ. 1).
   
      (2)  ΕΕ L 163 της 6.6.1998, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου (ΕΕ L 393 της 30.12.2006, σ. 1).
   
      (3)  ΕΕ L 14 της 21.1.2003, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1192/2003 της Επιτροπής (ΕΕ L 167 της 4.7.2003, σ. 13).
   
      (4)  ΕΕ L 264 της 25.9.2006, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 425/2007 της Επιτροπής (ΕΕ L 103 της 20.4.2007, σ. 26).
   
      (5)  ΕΕ L 181 της 28.6.1989, σ. 47.
   
      ΠΑΡΑΡΤΗΜΑ
      NST 2007
      
                  Κλάδος
               
               
                  Περιγραφή
               
            
                  01
               
               
                  Προϊόντα γεωργίας, θήρας και δασοκομίας· ψάρια και άλλα προϊόντα αλιείας
               
            
                  02
               
               
                  Άνθρακας και λιγνίτης· αργό πετρέλαιο και φυσικό αέριο
               
            
                  03
               
               
                  Μεταλλεύματα και άλλα προϊόντα ορυχείων και λατομείων τύρφη· ουράνιο και θόριο
               
            
                  04
               
               
                  Τρόφιμα, ποτά και προϊόντα καπνού
               
            
                  05
               
               
                  Κλωστοϋφαντουργικές ύλες και προϊόντα κλωστοϋφαντουργίας· δέρμα και δερμάτινα είδη
               
            
                  06
               
               
                  Ξυλεία και προϊόντα από ξυλεία και φελλό (εκτός από έπιπλα)· είδη καλαθοποιίας και υλικά σπαρτοπλεκτικής· χαρτοπολτός, χαρτί και προϊόντα χαρτιού· έντυπο υλικό και προεγγεγραμμένα μέσα εγγραφής ήχου ή εικόνας
               
            
                  07
               
               
                  Οπτάνθρακας και προϊόντα διύλισης πετρελαίου
               
            
                  08
               
               
                  Χημικές ουσίες, χημικά προϊόντα και συνθετικές ίνες· προϊόντα από ελαστικό (καουτσούκ) και πλαστικές ύλες· πυρηνικά καύσιμα
               
            
                  09
               
               
                  Άλλα μη μεταλλικά ορυκτά προϊόντα
               
            
                  10
               
               
                  Βασικά μέταλλα· προϊόντα μεταλλουργίας, με εξαίρεση τα μηχανήματα και τα είδη εξοπλισμού
               
            
                  11
               
               
                  Μηχανήματα και εξοπλισμός π.δ.κ.α.· μηχανές γραφείου και ηλεκτρονικοί υπολογιστές· ηλεκτρικά μηχανήματα και συσκευές π.δ.κ.α.· εξοπλισμός και συσκευές ραδιοφωνίας, τηλεόρασης και επικοινωνιών· ιατρικά όργανα, όργανα ακριβείας και οπτικά όργανα· ωρολόγια κάθε είδους
               
            
                  12
               
               
                  Εξοπλισμός μεταφορών
               
            
                  13
               
               
                  Έπιπλα· άλλα μεταποιημένα προϊόντα π.δ.κ.α.
               
            
                  14
               
               
                  Δευτερογενείς πρώτες ύλες· αστικά και λοιπά απόβλητα
               
            
                  15
               
               
                  Ταχυδρομείο, δέματα
               
            
                  16
               
               
                  Εξοπλισμός και υλικό που χρησιμοποιείται στη μεταφορά εμπορευμάτων
               
            
                  17
               
               
                  Εμπορεύματα που μετακινούνται στο πλαίσιο μετακόμισης νοικοκυριού και γραφείου· αποσκευές που μεταφέρονται χωριστά από τους επιβάτες· οχήματα με κινητήρα που μετακινούνται για επισκευή· άλλα μη εμπορεύσιμα προϊόντα π.δ.κ.α.
               
            
                  18
               
               
                  Ομαδοποιημένα εμπορεύματα: μείγμα ειδών εμπορευμάτων που μεταφέρονται από κοινού
               
            
                  19
               
               
                  Μη προσδιορίσιμα εμπορεύματα: εμπορεύματα που, για οποιοδήποτε λόγο, δεν μπορούν να προσδιοριστούν και, επομένως, να αποδοθούν στις ομάδες 01-16.
               
            
                  20
               
               
                  Άλλα εμπορεύματα π.δ.κ.α.